11. ฐานะการเงินและผลการดำเนินงาน

รายงานความรับผิดชอบของคณะกรรมการบริษัทต่อรายงานทางการเงิน

งบการเงินของบริษัท สหพัฒนพิบูล จำกัด (มหาชน)
ได้จัดทำขึ้นภายใต้นโยบายของคณะกรรมการบริษัท ซึ่งกำหนดให้ปฏิบัติตามหลักการบัญชีที่รับรองทั่วไป
และบันทึกบัญชีด้วยความระมัดระวัง
ประกอบกับการใช้ดุลยพินิจในการประมาณการในการจัดทำงบการเงินเพื่อให้สะท้อนผลการดำเนินงานของบริษัทฯ

คณะกรรมการบริษัท
ตระหนักถึงความสำคัญในด้านคุณภาพของงบการเงินด้วยการสอบทานข้อมูลทางการเงิน
และจัดให้มีการเปิดเผยข้อมูลที่สำคัญเพิ่มเติมอย่างเพียงพอในหมายเหตุประกอบงบการเงิน
และคำอธิบายและการวิเคราะห์ เพื่อประโยชน์ของผู้ถือหุ้นและผู้ลงทุนทั่วไปในการใช้งบการเงิน

ในการนี้ คณะกรรมการบริษัท ได้แต่งตั้งคณะกรรมการตรวจสอบ
ซึ่งประกอบด้วยกรรมการที่เป็นอิสระและไม่เป็นผู้บริหาร
เป็นผู้ดูแลเกี่ยวกับคุณภาพของรายงานทางการเงินโดยตรง ความเห็นของคณะ
กรรมการตรวจสอบได้ปรากฎในรายงานของคณะกรรมการตรวจสอบ
ซึ่งแสดงไว้ในรายงานประจำปีนี้แล้ว จากโครงสร้างการบริหารและระบบการควบคุมภายในดังกล่าว
และผลการตรวจสอบของผู้สอบบัญชีรับอนุญาต ทำให้คณะกรรมการบริษัทเชื่อได้ว่า
งบการเงินของบริษัท สหพัฒนพิบูล จำกัด (มหาชน) ณ วันที่ 31 ธันวาคม 2552
ได้แสดงฐานะการเงิน ผลการดำเนินงาน และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

บุญชัย โชควัฒนา

(นายบุญชัย โชควัฒนา)

กรรมการผู้อำนวยการ

วันที่ 18 กุมภาพันธ์ 2553

(1) ข้อมูลทางการเงินโดยสรุป

(ก) ตารางสรุปงบการเงิน

[]

งบดุลตามงบการเงินรวม (ต่อ)

[]

งบดุลตามงบการเงินรวม (ต่อ)

[]

งบกำไรขาดทุนตามงบการเงินรวม

[]

งบกระแสเงินสดตามงบการเงินรวม

[]

งบกระแสเงินสดตามงบการเงินรวม (ต่อ)

[]

งบกระแสเงินสดตามงบการเงินรวม (ต่อ)

[]

(ข) ตารางแสดงอัตราส่วนทางการเงินตามงบการเงินของบริษัท

[]

(2) คำอธิบายและการวิเคราะห์ฐานะการเงินและผลการดำเนินงาน

ผลการดำเนินงาน

ผลการดำเนินงานประจำปี 2552 ของบริษัทและบริษัทย่อย มีกำไรสุทธิรวม 708.86 ล้านบาท
เพิ่มขึ้นร้อยละ 23.62 จากปี 2551 โดยเป็นผลมาจาก

รายได้จากการขาย

ยอดรายได้รวมของบริษัทและบริษัทย่อยในปี 2552 มีจำนวน 20,092.81 ล้านบาท เทียบกับปี
2551 จำนวน 17,669.99 ล้านบาท คิดเป็นอัตราการเติบโต ร้อยละ 13.71
รายได้ที่เพิ่มขึ้นส่วนใหญ่ เป็นรายได้จากการขายซึ่งเพิ่มขึ้น 2,385.99 ล้านบาท คิดเป็นร้อยละ
13.74 ยอดขายที่เพิ่มขึ้นมาจากการที่บริษัท ฯ มีการตั้งเป้าการขาย
และมุ่งมั่นที่จะทำให้บรรลุเป้าหมายที่ตั้งไว้ โดยการปรับกลยุทธ์ทางการตลาด
และจัดกิจกรรมส่งเสริมการขาย รวมถึงโฆษณาตามสื่อต่างๆ อย่างต่อเนื่อง

ต้นทุนขาย

ต้นทุนขายของบริษัทและบริษัทย่อย ในปี 2552 มีจำนวน 16,083.44 ล้านบาท คิดเป็นร้อยละ
81.44 ของยอดขาย และเมื่อเทียบกับต้นทุนขายปี 2551 จำนวน 14,062.67 ล้านบาท คิดเป็น
ร้อยละ 80.99 ของยอดขาย ซึ่งนับเป็นสัดส่วนที่เพิ่มขึ้น จากปี2551 ร้อยละ 14.37
ทั้งนี้เนื่องจากการแข่งขันในตลาดสูง

ค่าใช้จ่ายในการขายและบริหาร

บริษัทและบริษัทย่อย มีค่าใช้จ่ายในการขายและบริหารในปี 2552 รวมทั้งสิ้น 2,910.38 ล้านบาท
เทียบกับปี 2551 จำนวน 2,753.55 ล้านบาท เพิ่มขึ้น 156.83 ล้านบาท คิดเป็นร้อยละ 5.70
ค่าใช้จ่ายหลักที่เพิ่มขึ้นคือค่าใช้จ่ายส่งเสริมการตลาดและการลงโฆษณาตามสื่อต่าง ๆ

กำไรสุทธิ 

บริษัทและบริษัทย่อย มีกำไรสุทธิ ในปี 2552 จำนวน 708.86 ล้านบาทเทียบกับปี 2551 จำนวน
573.40 ล้านบาท เพิ่มขึ้น 135.46 ล้านบาท หรือคิดเป็นร้อยละ 23.62
เนื่องจากมีรายได้รวมเพิ่มขึ้น 2,422.82 ล้านบาท คิดเป็นร้อยละ 13.71
มีต้นทุนขายและค่าใช้จ่ายต่าง ๆ เพิ่มขึ้น 2,272.59 ล้านบาทคิดเป็นร้อยละ 13.45
ดอกเบี้ยจ่ายลดลง 9.80 ล้านบาท และเสียภาษีเงินได้นิติบุคคลเพิ่มขึ้น 31.34 ล้านบาท
บริษัทฯยังคงมีนโยบายการจ่ายเงินปันผล
ซึ่งคาดว่าจะสามารถคงไว้ซึ่งการจ่ายเงินปันผลให้แก่ผู้ถือหุ้นในอัตราหุ้นละ 0.15 บาท ต่อปี
ทั้งนี้ย่อมขึ้นกับผลการดำเนินงานของบริษัทฯและภาวะเศรษฐกิจเป็นหลัก

ฐานะการเงิน

สินทรัพย์

บริษัทและบริษัทย่อย มีสินทรัพย์รวมในปี 2552 จำนวน 10,983.93 ล้านบาท เพิ่มขึ้นจากปี 2551
จำนวน 964.11 ล้านบาท หรือร้อยละ 9.62 ประกอบด้วยสินทรัพย์หลักที่สำคัญได้แก่
ลูกหนี้การค้าและตั๋วเงินรับ 3,036.36 ล้านบาท คิดเป็นร้อยละ 27.64 ของสินทรัพย์รวม
เงินลงทุน 3,438.39 ล้านบาท คิดเป็นร้อยละ 31.30 ของสินทรัพย์รวม และสินทรัพย์ถาวร
จำนวน 1,609.76 ล้านบาท คิดเป็นร้อยละ 14.66 ของสินทรัพย์รวม

 ลูกหนี้การค้าของบริษัทในปี 2552 มีจำนวน 2,509.54 ล้านบาท คิดเป็นร้อยละ 22.85 ของสินทรัพย์รวม โดยเติบโตจากปี 2551 ร้อยละ 1.45 มีระยะเวลาในการเก็บหนี้เฉลี่ย 56 วัน ลูกหนี้การค้าที่เพิ่มขึ้น เป็นลูกหนี้ที่ยังไม่ถึงกำหนดชำระ 2,386.23 ล้านบาท ตั๋วเงินรับล่วงหน้าเพิ่มขึ้น 56.05 ล้านบาท บริษัทฯ ตั้ง ค่าเผื่อหนี้สงสัยจะสูญตามจำนวนหนี้ที่คาดว่าจะเรียกเก็บไม่ได้ 37.84 ล้านบาท ซึ่งเพียงพอกับลูกหนี้ที่มีอายุมากกว่า 3 เดือนขึ้นไป สินค้าคงเหลือเพิ่มขึ้นจำนวน 61.20 ล้านบาท สินทรัพย์หมุนเวียนอื่นเพิ่มขึ้น 454.11 ล้านบาท ซึ่งเป็นส่วนของรายได้ค้างรับและค่าส่งเสริมการขายจ่ายล่วงหน้า

หนี้สิน

หนี้สินรวมของบริษัทฯและบริษัทย่อย ในปี 2552 มีจำนวน 4,512.97 ล้านบาท เพิ่มขึ้นจากปี 2551
จำนวน 372 ล้านบาท โดยสาเหตุหลักมาจากรายการค่าใช้จ่ายค้างจ่ายที่เพิ่มขึ้น
จากการเติบโตของยอดขายของบริษัทฯ ทั้งนี้รายการหนี้สินส่วนใหญ่จัดเป็นหนี้สินหมุนเวียน

ส่วนของผู้ถือหุ้น

ส่วนของผู้ถือหุ้นของบริษัทและบริษัทย่อยในปี 2552 มีจำนวน 6,470.96 ล้านบาท เพิ่มขึ้นจากปี
2551 เป็นจำนวน 591.19 ล้านบาท เนื่องจากปี 2552 บริษัทฯ มีกำไรสุทธิ 708.86 ล้านบาท
เพิ่มขึ้นจากปี 2551 จำนวน 135.46 ล้านบาท
และมีค่าเผื่อผลกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุนในหลักทรัพย์เพิ่มขึ้น
73.38 ล้านบาท

ความเหมาะสมของโครงสร้างเงินทุน

จากอัตราส่วนหนี้สินต่อส่วนของผู้ถือหุ้นปี 2552 คิดเป็น 0.70 เท่า ซึ่งอยู่ในระดับที่ต่ำ
ในขณะที่ความสามารถในการชำระดอกเบี้ยของบริษัทอยู่ในระดับที่สูง โดยอยู่ที่ 184.36 เท่า
สะท้อนให้เห็นถึงเสถียรภาพของโครงสร้างเงินทุนของบริษัท
และความสามารถในการชำระหนี้ของบริษัทฯเป็นอย่างดี

ฐานะสภาพคล่อง

กระแสเงินสด

ปี 2552 บริษัทฯและบริษัทย่อยมีเงินสดสุทธิเพิ่มขึ้น 350.98 ล้านบาท
มีกระแสเงินสดรับสุทธิจากกิจกรรมดำเนินงานจำนวน 559.61 ล้านบาทซึ่งเพิ่มขึ้นจากปี 2551
เนื่องจากมีลูกหนี้และตั๋วเงินรับการค้าเพิ่มขึ้น จากการขยายตัวทางด้านการขาย
มีกระแสเงินสดสุทธิได้มาในกิจกรรมลงทุน 76.52 ล้านบาท ซึ่งลดลงจากปี 2551
นอกจากนี้กระแสเงินสดสุทธิใช้ไปจากกิจกรรมจัดหาเงินมีจำนวน 285 ล้านบาท
จากการชำระเงินกู้ยืมระยะสั้นสถาบันการเงินและเงินกู้ระยะสั้นอื่น และจ่ายเงินปันผลให้แก่ผู้ถือหุ้น

(3) ค่าตอบแทนของผู้สอบบัญชี

1. ค่าตอบแทนของผู้สอบบัญชี

บริษัทและบริษัทย่อยจ่ายค่าตอบแทนการสอบบัญชีให้แก่

- ผู้สอบบัญชีของบริษัทในรอบปี 2552 มีจำนวนเงินรวม 1,215,000 บาท